Here is a page extracted from Wikipedia that may contain CSS, HTML, and a lot of unformatted text.

Title: الكوكايين (اغنيه)
Content: الكوكايين أغنيه مصريه بكلمات بديع خيري وتلحين وغناء سيد درويش.

  <div style="padding-right:2px;background:#ffffff;font-size:120%">

كلمات 
اشمعنى يا نخ

الكوكايين كخ

ده أكل المخ

هلكنا اعمله على غيرنا

رايح لي تطخ

وجاي تبخ

شطب

هو أنت شريكنا حتا ف مناخيرنا

ايش عرفك انت يا دونكي

المدعوئه دي بخنفتها

بتكلفني كوكايين كام ف ليلتها

ياما راح أناطير جواها

من الأزايز إياها

صحه ما صحه .. لا إله إلا الله

ها ها هااا

راحت مورتوم

العايز أهبل يا خواجه زنفل

يروح ابو زعبل

و أبوها علشان تنشيئه

و لا خمسه جرام و لا عشره جرام بيقضو أخوك

ده أنا اشطب على ميت فابريقه

مش غايته الجيب ها ينفض
 
إيه يعني

المخ يأكسد

إيه يعني

نشمه ابيض .. يطلع اسود

ياما حكما و أجزاجيه

ياما حانوتيه و طربيه

بقول اغنيا

على حس الكوكاينجيه

إيه إيه إيه شوف الدنيا

ما بقينا صمون بكمون عميون

شررم بيررم

يا افندي البيجي بيجي بيجي

م السما احنا وقعنا لك

و انتي استلقتينا

يا مصلحة الجمارك

اتحفينا تنشيقه ورا تفليته

ها نموت بيها و عنيا

واخرتها تربيتي تيتي

ع العباسيه

خديني يامه

ع العباسيه

خديني يامه

ع العباسيه

دي مناخيري

طولت شويه

دي مناخيري

طولت شويه

اسمع الاغنيه 

سيد درويش طقطوقه الكوكايين

اغانى باللغه المصريه
اغانى سيد درويش